Euroopa Liidu Teataja L 120 , 08/05/1999 Lk 0037 - 0039



Nõukogu otsus, 29. aprill 1999, millega muudetakse otsust 93/383/EMÜ tugilaborite kohta mereliste biotoksiinide järelevalveks (1999/312/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamusi, [2] võttes arvesse majandus- ja sotsiaalkomitee arvamust [3] ning arvestades, et: (1) otsusega 93/383/EMÜ [4] määratakse ühenduse tugilabor mereliste biotoksiinide järelvalveks; kõnealune labor on oma nime muutnud; seetõttu tuleb artiklit 3 vastavalt muuta; (2) otsus 93/383/EMÜ ei sisalda menetlust lisa kiireks muutmiseks; seetõttu tuleks sätestada võimalus, et komisjon vaatab kõnealuse lisa läbi pärast liikmesriigi esitatud teatist; (3) otsuse 93/383/EMÜ lisaga kehtestatakse iga liikmesriigi poolt mereliste biotoksiinide järelevalveks määratud riigi tugilaborite loetelu; (4) Belgia, Soome, Saksamaa, Kreeka, Hispaania, Itaalia, Ühendkuningriigi ja Rootsi poolt mereliste biotoksiinide järelevalve jaoks riigi tugilaboriteks algselt määratud laborid ei täida enam neile määratud ülesandeid või on vahepeal oma nime muutnud; otsuse 93/383/EMÜ lisa tuleks vastavalt muuta, et võtta arvesse liikmesriikide esitatud ja riigi tugilaboreid käsitlevaid teatisi, ON VASTU VÕTNUD KÄESOLEVA OTSUSE: Artikkel 1 Otsust 93/383/EMÜ muudetakse järgmiselt. 1. Artikkel 3 asendatakse järgmisega: "Artikkel 3 Vigos asuv "Laboratorio de biotoxinas marinas del Area de Sanidad" määratakse ühenduse tugilaboriks mereliste biotoksiinide järelevalve jaoks." 2. Artiklile 4 lisatakse järgmine taane: "— aidata riigi tugilaboritel rakendada sobivat kvaliteeditagamise süsteemi, mis põhineb hea laboritava põhimõtetel ja EN 45000 kriteeriumidel." 3. Artikli 5 järele lisatakse järgmine artikkel: "Artikkel 5a Komisjon muudab vajaduse korral käesoleva otsuse lisa, kui liikmesriik esitab mereliste biotoksiinide järelevalveks määratud riigi tugilaborit käsitleva teatise. Komisjon avaldab riigi tugilaborite loetelu ja sellesse tehtud muudatused Euroopa Ühenduste Teatajas." Artikkel 2 Otsuse 93/383/EMÜ lisa asendatakse käesoleva otsuse lisa tekstiga. Artikkel 3 Käesolev otsus jõustub Euroopa Ühenduste Teatajas avaldamise päeval. Artikkel 4 Käesolev otsus on adresseeritud liikmesriikidele. Luksemburg, 29. aprill 1999 Nõukogu nimel eesistuja W. Müller [1] EÜT C 331, 6.11.1996, lk 12 ja EÜT C 189, 20.6.1997, lk 9. [2] EÜT C 200, 30.6.1997, lk 257 ja 13. aprilli 1999. aasta arvamus (Euroopa Ühenduste Teatajas seni avaldamata). [3] EÜT C 66, 3.3.1997, lk 47. [4] EÜT L 166, 8.7.1993, lk 31. -------------------------------------------------- LISA " LISA Belgia ja Luksemburg: - Ministère des Affaires Sociales, de la Santé Publique et de l’Environnement Institut Scientifique de la Santé Publique – Louis Pasteur Section "Denrées alimentaires" Département "Pharmaco-Bromatologie" Rue Juliette Wytsman 14 B-1050 Bruxelles Taani: - The Danish Veterinary and Food Administration Institute of Food Research and Nutrition Mørkhøj Bygade 19 DK-2860 Søborg Saksamaa: - Bundesinstitut für gesundheitlichen Verbraucherschutz und Veterinärmedizin Postfach 330013 D-14191 Berlin Kreeka: - Ινστιτούτο Υγιεινής Τροίμων Θεσσαλονίκης 28ης Οκτωβρίου 80 GR-54627 Θεσσαλονίκη Hispaania: - Laboratorio de Biotoxinas Marinas Area de Sanidad Estación Marítima s/n E-36271 Vigo Prantsusmaa: - Laboratoire central d’hygiène alimentaire 43, rue de Dantzig F-75015 Paris Iirimaa: - Fisheries Research Center Abbotstown IRL-Dublin 15 Itaalia: - Centro Ricerche Marine Viale Vespucci 2 I-47042 Cesenatico (FO) Madalmaad: - Postbus 1 Rijksinstituut voor Volksgezondheid en Milieuhygiëne (RIVM) NL-3720 BA Bilthoven Portugal: - Laboratório do Instituto Nacional de Investigaçao das Pescas (INIP) Av. Brasília s/n P-1400 Lisbon Soome: - Tullilaboratorio/Tullaboratoriet PL/PB 53 FIN-02151 Espoo/Esbo Rootsi: - Institutionen för klinisk bakterologi Göteborg universitet S-41124 Göteborg Ühendkuningriik: - Marine Laboratory P.O. Box 101,Victoria Road UK Aberdeen AB11 9DB " --------------------------------------------------